OpenLLM-France/wikimedia huggingface dataset:
# Rosse (cràter)

* No s'ha de confondre amb Rosa (cràter) o Ross (cràter).
Rosse és un cràter d'impacte de la Lluna en forma de bol situat a la part sud de la Mare Nectaris. Al sud-oest hi ha el gran cràter inundat de lava Fracastorius.
* Localització de Rosse (centre de la imatge)
* Cràters satèl·lit
L'interior del cràter té una albedo més alta que la mar lunar circumdant, per la qual cosa és fàcilment visible. Encara que no té el seu propi sistema de marques radials, els raigs del distant cràter Tycho el travessen. Petites crestes s'aixequen sobre la mare entre Rosse i Fracastorius, situat al sud-oest.
* Fotografia de l'Apollo 11
* Fotografia de l'Apollo 16

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Rosse.
| Rosse | Coordenades | Diàmetre |
| C | 18° 30′ S, 34° 24′ E﻿ / ﻿18.5°S,34.4°E﻿ / -18.5; 34.4﻿ (Rosse C) | 5 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Tal·leleu d'Eges

Taleleu o Tal·leleu (Líban, ca. 265 - Eges, Macedònia, actual Edessa, Grècia, 284), en llatí Thalelaeus o Thallelaeus, en grec antic Θαλέλαιος o Θαλλέλαιος era un metge cristià, que va morir com a màrtir. És venerat com a sant per tota la cristiandat.

## Biografia

Nascut a la regió del Mont Líban a Fenícia. El seu mestre fou un metge de nom Macari que havia estat nomenat Arquiatre. Va donar ple suport als cristians i com a metge va gaudir de gran reputació i algunes de les seves guaricions van ser considerades miraculoses. Especialment era caritatiu amb els pobres, tant si eren pagans com cristians, als que no cobrava la seva atenció.
Vivia en el temps dels emperadors Carí i Numerià i en la persecució d'aquesta època fou empresonat per Tiberi, governador d'Edessa (Grècia), i es diu que va ser alliberat de manera miraculosa; després Teodor, governador d'Eges a Cilícia el va empresonar, el va torturar i finalment executar l'any 284.

## Veneració

Les esglésies romana i ortodoxes celebra la seva memòria el 20 de maig. Les relíquies foren portades a l'església de Sant Agatònic de Constantinoble, d'on desaparegueren quan la invasió turca.

### Llegenda del martiri

Segons la llegenda, fou condemnat a la tortura, però els seus botxins, Alexandre i Asteri no van obeir l'ordre i, en ésser detinguts, es van declarar també cristians i foren decapitats. També són venerats com a màrtirs, el mateix dia que Tal·leleu.
Després de diversos intents de decapitar Tal·leleu, finalment el van ofegar. Quan els botxins anunciaren al prefecte que l'havien llençat al mar, Tal·leleu aparegué viu davant seu. Ordenà llavors que fos llençat a les bèsties salvatges, però aquestes no l'atacaren i, al contrari, s'aclucaven als seus peus i li llepaven les mans. En veure-ho, la multitud començà a invocar el Déu de Tal·leleu i li demanà pietat, i, prenent el botxí, el llençaren ells mateixos a les feres, que sí que l'atacaren.
Finalment, el prefecte ordenà matar Tal·leleu amb l'espasa, i morí degollat.

## Referències

* ↑ W.A.G., Thalelaeus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 1016

## Enllaços externs

* Orthodox Church in America. "Martyr Thallelaeus at Aegae in Cilicia".
# Madame Sin

Madame Sin és una pel·lícula britànica dirigida per David Greene, estrenada el 1972. Ha estat doblada al català.

## Argument

Madame Sin és una dona poderosa, plena de misteri, a qui pertany un imperi financer i que ha comès els crims més grans de la història. És un ésser malèfic, diabòlic i brillant.... Rere els murs d'un vell castell escocès, protagonitza un món de negocis tèrbols, avenços científics futuristes i armament. Està conspirant per robar l'últim submarí secret americà i vendre'l per milions de dòlars a un grup de revolucionaris, la qual cosa posa en perill el planeta. Necessita l'ajuda de l'exagent de la CIA Anthony Lawrence i el segresta a la seva illa privada.

## Repartiment

* Bette Davis: Madame Sin
* Robert Wagner: Anthony Lawrence
* Denholm Elliott: Malcolm De Vere
* Gordon Jackson: Comandant Cavendish
* Dudley Sutton: Moine
* Catherine Schell: Barbara
* Pik-Sen Lim: Nikko
* Paul Maxwell: Connors
* David Healy: Braden
* Alan Dobie: White

## Referències

* ↑ «Madame Sin». esadir.cat.
* ↑ «Madame Sin». The New York Times.
# Spreewaldheide

Spreewaldheide (baix sòrab: Błotań) és un municipi alemany que pertany a l'estat de Brandenburg. Forma part de l'Amt Lieberose/Oberspreewald. Comprèn els districtes de Butzen, Laasow i Sacrow-Waldow.

## Evolució demogràfica

| Any | Població |
| 1875 | 1 064 |
| 1890 | 1 042 |
| 1910 | 1 014 |
| 1925 | 843 |
| 1933 | 783 |
| 1939 | 733 |
| 1946 | 1 141 |
| 1950 | 1 127 |
| 1964 | 871 |
| 1971 | 813 |
| Any | Població |
| 1981 | 672 |
| 1985 | 650 |
| 1989 | 603 |
| 1990 | 591 |
| 1991 | 587 |
| 1992 | 589 |
| 1993 | 593 |
| 1994 | 585 |
| 1995 | 595 |
| 1996 | 604 |
| Any | Població |
| 1997 | 600 |
| 1998 | 616 |
| 1999 | 606 |
| 2000 | 617 |
| 2001 | 615 |
| 2002 | 608 |
| 2003 | 594 |
| 2004 | 580 |
| 2005 | 569 |
| 2006 | 568 |
| Any | Població |
| 2007 | 567 |
| 2008 | 549 |
| 2009 | 531 |
| 2010 | 544 |
| 2011 | 499 |
| 2012 | 486 |
| 2013 | 485 |

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# Korean Air Lines

Korean Air Lines (codi IATA: KE; codi OACI: KAL) és l'aerolínia nacional de Corea del Sud, creada el 1962 com KAL. La companyia és membre fundadora de SkyTeam. El seu nom en coreà s'escriu en hangul: 대한 항공; en hanja : 大韓航空; en romanització revisada: Daehan Hanggong i segons l'antic sistema McCune-Reischauer: Taehan Hanggong.
Considerada entre les més destacades d'Àsia, opera connexions cap a Europa, Àfrica, Àsia, Oceania, Nord-amèrica i Sud Amèrica. El seu hub internacional és l'Aeroport Internacional d'Inchon i el seu hub domèstic és a l'Aeroport Internacional de Gimpo. L'empresa competeix per descomptat com a principal aerolínia del país amb Asiana Airlines, amb menor quantitat de flota. L'empresa va començar el 1962 en reemplaçament de l'antiga aerolínia nacional del país amb destinacions a Hong Kong, Taiwan i Estats Units. Actualment és membre de l'aliança SkyTeam, ha vingut millorant la seva flota i serveis pel que ha guanyat diversos reconeixements internacionals per la seva excel·lència.
# Polomka

Polomka és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1525.

## Ciutats agermanades

* Pustá Polom, República Txeca
# Roca de l'Àliga

* No s'ha de confondre amb Roc de l'Àliga.
«Roca de l'Àliga» té aquests significats:
* Roca de l'Àliga (Baix Pallars), formació muntanyosa del terme municipal de Baix Pallars (Pallars Sobirà)
* Roca de l'Àliga (Granera), formació muntanyosa del terme municipal de Granera (Moianès)
* Roca de l'Àliga (Mas de Barberans), formació muntanyosa del terme municipal de Mas de Barberans (Montsià)
* Roca de l'Àliga (Molló), formació muntanyosa del terme municipal de Molló (Ripollès)
* Roca de l'Àliga (el Montmell), formació muntanyosa del terme municipal del Montmell (Baix Penedès)
* Roca de l'Àliga (Pau), formació muntanyosa repartida entre els municipis de Pau i Vilajuïga (Alt Empordà)
* Roca de l'Àliga (la Vall de Boí), formació muntanyosa del terme municipal de la Vall de Boí (Alta Ribagorça)
# Tapacul de l'alt Magdalena

El tapacul de l'alt Magdalena (Scytalopus rodriguezi) és una espècie d'ocell de la família dels rinocríptids (Rhinocryptidae).

## Descripció

* Petit rinocríptid que fa uns 11 cm de llarg.
* Color general gris pissarra amb algunes marques marró a l'abdomen.

## Hàbitat i distribuició

Viu en zones boscoses amb abundant sotabosc de la vall del Riu Magdalena, a Colòmbia central.

## Taxonomia

El cant d'aquesta espècie va ser gravat en 1986, però la inestabilitat política va impedir la realització d'estudis en la zona fins als anys 2002 i 2003, quan es va confirmar l'existència d'aquesta espècie.

## Referències

* ↑ N. Krabbe, P. Salaman, A. Cortés, A. Quevedo, L. A. Ortega i C. D. Cadena (2005) A new species of tapaculo from the upper Magdalena valley, Colombia. Bull. B. O. C. 125. (93-108)
# Madame X (pel·lícula de 1920)

Madame X és una pel·lícula muda de la Goldwyn Pictures dirigida per Frank Lloyd i protagonitzada per Pauline Frederick. Basada en l’obra teatral homònima d’Alexandre Bisson, ja adaptada prèviament el 1910 i el 1916, es va estrenar el setembre de 1920.

## Argument

Jacqueline Floriot és expulsada de casa seva pel seu gelós marit Louis, un advocat de París, a causa de les seves injustes sospites sobre les relacions que manté amb un altre home. el seu Tot i que el seu fill està perillosament malalt, Floriot prohibeix a Jacqueline de veure’l i quan li expliquen que el nen la creu morta, intenta suïcidar-se. Es salva però es converteix en una dona del carrer
Vint anys més tard, Jacqueline torna a França des de Buenos Aires, feta una desferra per culpa de les drogues i la beguda. L'amor de Jacqueline pel seu fill és tot el que queda dels seus primers anys. Laroque, un lladre, l'ajuda en el seu retorn a França però quan s'assabenta que està casada amb un home ric decideix, amb l'ajuda dels seus socis Robert Parissard i Merival, utilitzar la informació contra Floriot per aconseguir la possessió de la fortuna que pertanyia legítimament a Jacqueline. En descobrir-ho, per tal de protegir el seu marit i el seu fill Raymond, ara un jove advocat prometedor, Jacqueline mata Laroque.
Es detinguda acusada d'assassinat i és enviada a la presó on es registra com a Madame X. El cas s'assigna a Raymond, que es veu estranyament atret per aquesta dona, sense saber que és la seva mare. Negant-se a consultar amb el seu advocat i preferint la mort a la llibertat, durant el judici rep la impactant revelació que l'advocat és el seu fill Raymond (Ferguson). Quan s'enfonsa després de la seva absolució, Floriot, reconeixent Jacqueline, informa al seu fill de la seva identitat. Raymond l'anomena "mare", però el xoc del judici ha estat massa per a ella i mor després de perdonar al seu marit.

## Repartiment

* Pauline Frederick (Jacqueline Floriot)
* William Courtleigh (Louis Floriot)
* Casson Ferguson (Raymond Floriot)
* Maude Louis (Rose Dubois)
* Hardee Kirkland (Dr. Chessel)
* Alan Roscoe (Cesaire Noel)
* John Hohenvest (Valmorin)
* Correan Kirkham (Helene Valmorin)
* Sidney Ainsworth (Laroque)
* Lionel Belmore (Robert Parissard)
* Willard Louis (Merival)
* Cesare Gravina (Victor)
* Maude George (Marie)

## Referències

* ↑ «Samuel Goldwyn presents Pauline Frederick in Madam X». Madame X Pressbook, 1920.
* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 42. ISBN 978-3-11-095194-3.
* ↑ «Madame X (1920)» (en anglès). American FIlm Instittute AFI|Catalog. [Consulta: 2 juny 2024].
# Talmest

Talmest (àrab: تالمست, Tālmast; amazic estàndard marroquí: ⵜⴰⵍⵎⵙⵜ, Talmst) és un municipi de la província d'Essaouira, a la regió de Marràqueix-Safi, al Marroc. Segons el cens de 2014 tenia una població total de 4.328 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Platydoras brachylecis

Platydoras brachylecis és una espècie de peix de la família dels doràdids i de l'ordre dels siluriformes.

## Morfologia

* Els mascles poden assolir 21,6 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Mearim, Pindaré, Itapecuru i Parnaíba (nord-est del Brasil).

## Referències

* ↑ uBio (anglès)
* ↑ Bleeker P., 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tom II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2 . 1-112.
* ↑ BioLib (anglès)
* ↑ Piorski, N.M., Garavello, J.C., Arce H., M. & Sabaj Pérez, M.H., 2008. Platydoras brachylecis, a new species of thorny catfish (Siluriformes: Doradidae) from northeastern Brazil. Neotropical Ichthyology, 6 (3): 481-494.
* 1 2 3 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Sabaj, M.H. i C.J. Ferraris, Jr., 2003. Doradidae (Thorny catfishes). p. 456-469. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Roca de l'Àliga (Mas de Barberans)

La Roca de l'Àliga és una muntanya de 613 metres que es troba al municipi del Mas de Barberans, a la comarca del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Marie-Guite Dufay

Marie-Marguerite Dufay més coneguda com Marie-Guite Dufay (París, França, 21 de maig de 1949) és la presidenta titular del consell regional de Borgonya-Franc Comtat. Va guanyar la nominació per ser la següent candidata socialista a la presidència del Franc Comtat el 2010.

## Carrera professional i política

Quan va arribar a Besançon, va entrar als serveis de la prefectura on va treballar en els afers econòmics de la regió. Després va anar al centre cultural Pierre Bayle on va estar a càrrec de la missió, en particular en la creació d'esdeveniments per donar a conèixer el món de l'economia.
Quan va néixer el seu segon fill, va prendre un descans de la seva vida professional per invertir més en la vida comunitària de Besançon, en particular al Centre d’Informació de la Dona, on finalment va ser contractada el 1981. Va crear els quatre centres departamentals de drets de les dones a Franc Comtat i els va dirigir durant sis anys. Es dedica més específicament a qüestions de formació i integració professional de les dones. Després es va unir a l'Agència Nacional d'Ocupació on va dirigir un pol regional, responsable de la reclassificació dels empleats acomiadats per motius econòmics.
Va ser elegida per primera vegada a l'ajuntament de Besançon el 1989. Sis anys després, va ser nomenada tinent d'alcalde de Besançon (1995 a 2008). A les eleccions regionals del Franc Comtat de 2004, va quedar segona a la llista socialista just després de Raymond Forni. Després de la mort del president Raymond Forni, va ser elegida per l'assemblea com a presidenta de la regió.
El 2014 va succeir Ségolène Royal com a vicepresidenta de Bpifrance (Banc públic d’inversions) (BPI).

## Referències

* ↑ «régionales: marie-guite dufay chef de file des socialistes - Info Besançon Franche-comté toute l'actualité en direct sur macommune.info», 04-10-2009. Arxivat de l'original el 2009-10-04. [Consulta: 18 març 2021].
* ↑ «La présidente et l'exécutif» (en francès). Arxivat de l'original el 2019-03-30. [Consulta: 18 març 2021].
* ↑ «Marie-Marguerite Dufay, adjointe aux affaires sociales, vice-présidente du ccas de Besançon».
# Líquid extracel·lular

El líquid extracel·lular (LEC, en anglès ECF, extracellular fluid) fa referència al líquid corporal fora de les cèl·lules. La resta s'anomena líquid intracel·lular.
En alguns animals, inclosos els mamífers, el líquid extracel·lular pot dividir-se en dos subcompartiments importants, líquid intersticial i plasma sanguini. El LEC també inclou al líquid transcel·lular; essent només prop del 2,5 % del LEC.
En els humans, la concentració de glucosa normal del líquid extracel·lular que és regulat per homeòstasi, és aproximadament de 5 mM.
El pH del líquid extracel·lular està ben regulat per buffer del voltant de 7,4.
El volum del líquid extracel·lular és típicament 15L (dels quals 12L corresponen al líquid intersticial i 3L són plasma).

## Continguts del LEC

* Cations principals:
** Sodi (140 mM)
** Potassi (4 mM)
** Calci (2 mM)
* Anions principals:
** Clor (110 mM)
** Carbonat de hidrogen (26 mM)
És més pobre en proteïnes comparat amb el líquid intracel·lular.

## Referències

* ↑ Consulta al Termcat, 2023: El terme fluid extracel·lular és incorrecte.

## Enllaços externs

* Merck Dorlands: f_10 12369270
* Diccionari eMedicine: fluid extracel·lular Arxivat 2007-12-13 a Wayback Machine.
# Tadotsu

Tadotsu (多度津町, Tadotsu-chō) és una vila i municipi pertanyent al districte de Naka-Tado de la prefectura de Kagawa, a la regió i illa de Shikoku, Japó. A Tadotsu s'hi troba el taller principal de la JR Shikoku. També és el lloc on es fundà la Shōrinji Kenpō, una escola d'arts marcials de Kung Fu Shaolin.

## Geografia

La vila de Tadotsu es troba localitzada a la part central de la prefectura de Kagawa, dins del districte de Naka-Tado, formant part de l'anomenada regió de Sanuki Central o regió de Chūsan. El centre urbà de la vila es troba localitzat a la plana de Sanuki. A més de la part principal localitzada a l'illa de Shikoku, el municipi de Tadotsu també comprén les illes de Futaomote-jima, O-shima, Sanagi-shima i Takami-shima, totes elles part de les illes Shiwaku. El terme municipal de Tadotsu limita amb els de Zentsūji al sud, amb Mitoyo a l'oest i amb Marugame a l'est. Al nord, Tadotsu fa costa amb la mar interior de Seto.

### Clima

Tadotsu té un clima subtropical humit segons la classificació climàtica de Köppen, amb estius molt calurosos i hiverns freds. Les precipitacions es reparteixen per tot l'any, però als mesos entre l'abril i l'octubre és quan més precipitacions hi han.

## Història

La zona on actualment es troba el municipi de Tadotsu va formar part de l'antiga província de Sanuki des d'aproximadament el període Nara fins a la fi del període Tokugawa. El 15 de febrer de 1890, es creà l'actual vila de Tadotsu dins del ja desaparegut districte de Tado. El 16 de març de 1899 en fusionar-se el districte de Tado amb el de Naka es crea el districte de Naka-Tado, integrant-se en el fins a l'actualitat la vila de Tadotsu. El 10 de maig de 1942 Tadotsu absorbeix el poble de Toyohara, el 3 de maig de 1954 ho fa amb els de Shika i Shirakata per a finalment integrar el 30 de setembre de 1956 els pobles de Takamishima i Sanagishima. L'abril de 1950 el poble estrenà els seus actuals símbols heràldics.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 18.466 | 19.319 | 18.139 | 24.029 | 21.899 | 20.178 | 22.965 |
| 1990 | 2000 | 2010 | 2020 | 2030 | 2040 | 2050 |
| 24.080 | 23.657 | 23.504 | 22.813 | - | - | - |

## Transport
### Ferrocarril

* Companyia de Ferrocarrils de Shikoku (JR Shikoku)
** Tadotsu - Kaiganji

### Marítim

* Port de Tadotsu

### Carretera

* Autopista de Takamatsu
* Nacional 11
* Xarxa de carreteres prefecturals de Kagawa

## Agermanaments

* Nanto, prefectura de Toyama, Japó. (1 de maig de 1972)
* Pǔtuó, Xanghai, RPX. (19 de novembre de 2001)

## Referències

* ↑ https://www.post.japanpost.jp/cgi-zip/zipcode.php?pref=37&city=1374040&cmp=1
* ↑ https://www.pref.kagawa.lg.jp/kocho/shokai/profile/w3cz95150312151105.html
* ↑ Statistics Bureau of Japan
* ↑ «多度津町». 南砺市友好交流協会. [Consulta: 4 febrer 2012].
* ↑ «姉妹（友好）提携情報». 自治体国際化協会. Arxivat de l'original el 2012年10月27日. [Consulta: 4 febrer 2012].
# Província de Samangan

La província de Samangan (persa: سمنگان) és una divisió administrativa de primer nivell de l'Afganistan amb una superfície d'11.262 km² i una població aproximada estimada el 2002 de 378.000 habitants. La capital és la ciutat de Samangan coneguda també com a Aybak.
Un terratrèmol va afectar la província el 3 de març de 2002 i va provocar morts i danys materials. El novembre del 2007 fou nomenat governador Qazi Enayatullah Enayat. La província escull quatre diputats; a les eleccions a la Wolesi Jirga del 18 d'octubre del 2005 foren escollits Dilba Nazari, Haji Sultani, Ahmad Khan i Mawlawi Mohammad Islam Mohammadi; aquest darrer fou assassinat el gener del 2007 però la resta va continuar la seva tasca. Les noves eleccions haurien de tenir lloc el 2009.
Administrativament la província està formada per sis districtes:
* Districte d'Aybak
* Districte de Dara-i-Suf fraccionat el 2005:
** Districte de Dara-i-Suf Balla
** Districte de Dara-i-Suf Payan
* Districte d'Hazrat-e Sultan
* Districte de Khuram Wa Sarbagh
* Districte de Ruyi Du Ab
El districte de Khulm fou part de la província fins al 2001 però en aquest any fou transferit a la província de Balkh. El 2005 se'n va segregar el Districte de Firuz Nashir
# Rida Cador

Rida Cador (Tata, 25 de març de 1981) és un ciclista hongarès que va ser professional del 2006 al 2013. Del seu palmarès destaquen els campionats nacionals tant en ruta com en contrarellotge.

## Palmarès

* 2007
** Vencedor d'una etapa del Tour de Szeklerland
* 2008
** 1r a la Volta a Romania i vencedor d'una etapa
* 2009
** Campió d'Hongria en contrarellotge
* 2011
** Campionat d'Hongria en ruta
* 2011
** 1r al Gran Premi ciclista de Gemenc i vencedor de 2 etapes

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com